OzLabs/hebrew-wiki-articles huggingface dataset:
דין שניידר

דין שניידר (באנגלית: Dean Schneider) הוא מפעיל פארק חיות בר שווייצרי ואושיית רשת שחי בדרום אפריקה.

שניידר למד כלכלה, ובגיל 21 הפך ליזם וייסד חברת תכנון פיננסי משלו. אחרי שלוש שנים, היו לו חמישים עובדים.<ref></ref><ref></ref> שניידר היה בנקאי ויועץ פיננסי בשווייץ לפני שעבר לדרום אפריקה בשנת 2017 על מנת להקים מרכז מחסה ושיקום לחיות בר בשם "האקונה מיפאקה" (Hakuna Mipaka; מסוהילית: "ללא גבולות"). זוהי אחוזה של 400 דונם לאריות שנולדו בשבי. אזור נפרד מארח זברות, אימפלות, קודו, צבועים ובבונים. לפני שעבר להתגורר בדרום אפריקה, שניידר טס לאפריקה יותר מתריסר פעמים כדי לבקר שם, ליצור קשרים, לחפש ספונסרים, ולפתח תוכנית ניהול בת 70 עמודים, בזמן שממתין לקבלת מימון. שניידר משתף במדיה החברתית אינטראקציות עם חיות הבר בתמיכת עוזר אישי ומנהל תוכן. נכון לסוף חודש מאי 2020, לשניידר יש 10.1 מיליון עוקבים באינסטגרם. הוא מבלה עד שבע שעות ביום באינסטגרם, בהן משיב בערך 800 תגובות ומפרסם בשפות שונות.<ref name=":0"></ref><ref></ref> שניידר מקבל השראה מסטיב ארווין כדי לעזור לאנשים להתחבר לחיות בר.

== קישורים חיצוניים ==
* 

* 
* [https://www.tiktok.com/@deanschneider.official דין שניידר], ברשת החברתית טיקטוק

== הערות שוליים ==

קטגוריה:פעילי זכויות בעלי חיים
קטגוריה:שווייצרים שנולדו ב-1992
נמל התעופה הבין-לאומי ג'ינה

נמל התעופה הבינלאומי ג'ינה (באורדו: جناح بین الاقوامی ہوائی اڈا, בסינדית: جناح بين الاقوامي هوائي اڏي) הוא נמל התעופה של העיר קראצ'י ונחשב לאחד הנמלים העמוסים בפקיסטן ובמחוז סינד. נמל התעופה נקרא על שמו של מוחמד עלי ג'ינה, מייסדה של המדינה.

== מתקני הנמל ==
בנמל קיים טרמינל אחד המחולק לשני חלקים:
* החלק המזרחי – משמש את הטיסות הבינלאומיות.
* החלק המערבי – משמש את טיסות הפנים.

בנוסף קיימים בנמל שני מסלולי המראה/נחיתה מבטון.

== תאונות ותקריות ==
ב-22 במאי 2020 התרסקה טיסה 8303 של פקיסטן אינטרנשיונל איירליינס במהלך הנחיתה בנמל התעופה. מתוך 91 הנוסעים ו-8 אנשי הצוות נהרגו כולם, למעט שני ניצולים.

==קישורים חיצוניים==

* 

ג'ינה
ג'ינה
לה סמין

לה סמין (בהולנדית: Le Samyn) הוא מרוץ אופני כביש חד-יומי שנערך בואלוניה, בלגיה, מאז 1968. המרוץ נקרא על שם ז'וזה סמין, מנצח המרוץ הראשון שמת לאחר תאונה במהלך מרוץ ב-1969. יוהאן קפיוט המקומי מחזיק בשיא הניצחונות עם שלושה ניצחונות.

== היסטוריה ==
המרוץ נוסד בשנת 1968 ונקרא בשם "Grand Prix de Fayt-le-Franc", כשז'וזה סמין הצרפתי מנצח במרוץ. שנה לאחר מכן במהלך מרוץ אחר, מת סמין, ובעקבות כך שונה שם המרוץ ל-"Grand Prix José Samyn", וכיום כאמור נקרא "Le Samyn" כאמור.

יוהאן קפיוט הבלגי ניצח את המרוץ בשנת 1992, 1994 ו-1995 והוא שיאן הניצחונות במרוץ עם שלושה כאלו. משנת 2020 המרוץ הוא בדרג 1.1 של הסבב האירופי של ה-UCI. מ-2012 מתקיימת גם מהדורת המרוץ לנשים.

== מנצחים בשנים האחרונות ==
{|class="wikitable"
!שנה!!רוכב||קבוצה
|-
|1997|| מישל ואן הייקה||Ipso-Euroclean
|-
|1998|| לודוביק אוז'ה||BigMat-Auber 93
|-
|1999|| תיירי מרישל||לוטו–מוביסטאר
|-
|2000|| פרנק הוי||פרנסיס דה ז'ה
|-
|2001|| קריס גריטס||Vlaanderen T-Interim
|-
|2002|| מגנוס בקסטסט||EDS-Fakta
|-
|2003|| סטפן ואן דייק||לוטו–דומו
|-
|2004|| רובי מקיואן||לוטו–דומו
|-
|2005|| colspan="2" |לא התקיים
|-
|2006|| רנו דיון||AG2R Prévoyance
|-
|2007|| ג'ימי קספר||יוניבט. קום
|-
|2008|| פיליפ ז'ילבר||פרנסיס דה ז'ה
|-
|2009|| ואוטר ויילנדט||קוויק-סטפ
|-
|2010|| ינס קוקליירה||קופידיס
|-
|2011|| דומיניק קלמה||לאופרד טרק
|-
|2012|| ארנו דמאר||FDJ Big Mat
|-
|2013|| אלכסיי צטביץ'||קטושה–אלפסין
|-
|2014|| מקסים ונטומה||Roubaix–Lille Métropole
|-
||2015|| קריס בוקמנס||לוטו–סודאל
|-
|2016|| ניקי טרפסטרה||אטיקס קוויק-סטפ
|-
|2017|| גיום ואן קירסבולק||ואנטי–גרופ גובר
|-
|2018|| ניקי טרפסטרה||קוויק-סטפ פלורס
|-
|2019|| פלוריאן סנשל||דקונינק קוויק-סטפ
|-
|2020|| הוגו הופסטטר||Israel Start-Up Nation
|-
|2021|| טים מרלייר||אלפסין–פניקס
|-
|2022|| מטאו טרנטין||יו. איי. אי. אמירטס
|-
|2023|| מילאן מנטן||לוטו-דסטני
|-
|2024|| לאורנץ רקס||אינטרמארשה–ואנטי–גובר
|}

== קישורים חיצוניים ==

* 

== הערות שוליים ==

קטגוריה:בלגיה: מרוצי אופניים
האימפריה הסינית (1915–1916)

האימפריה הסינית הייתה ניסיון קצר ימים של נשיא הרפובליקה הסינית, יואן שה-קאי לחדש את השלטון הקיסרי התורשתי של סין בעוד הוא עצמו ישמש בתור הקיסר הואנגק סו. האימפריה אשר החזיקה מעמד רק כמה חודשים גרמה לנזק נוראי לעתיד של סין שכן פגעה קשות בכלכלה עקב פיעור השם הקיסרי וכיוונה את דרכה הפוליטית של סין לעבר תקופת המצביאים שתשמש אחר כך מפתח חשוב בהיסטוריה המודרנית של סין.

במהלך קיומה של האימפריה הממשל של בייאנג (האימפריה) וההתנגדות הדמוקרטית בראשות סון יאט סן נלחמו על סין את מלחמת ההגנה הלאומית. בסופה של המלחמה סין אמנם תחת ניצחון מוחץ של האימפריה הייתה מפורקת מתמיד, הכוחות הפנים דמוקרטים התפרקו לקבוצות קטנות יותר בעוד אף אנשיו הקרובים ביותר של הקיסר הואנגק סו החלו לתכנן בנוגע לרציחתו.

הקיסר יואן העביר מיליוני יואנים מהבנק הלאומי למען טקס ההכתרה שלו לקיסר סין בבייג'ינג. יואן ניסה להטיל את אימת סמכותו על כלל סין כולל השטחים התת-ריבוניים של מונגוליה ושל טיבט, למען מטרה זו נעשו קרבות רבים למען כיבוש האזורים ובנוסף יואן פיצל את הכוחות המנהליים של סין בין הגנרלים שנשבעו לו אמונים. מערך החלוקה שיואן פיקד עליו בין הגנרלים היה ההקדמה לתקופת המצביאים לאחר מותו של יואן.

משפחת אייסין גיורו שהיו לשעבר שליטי שושלת צ'ינג, שהתגוררו אז בעיר האסורה, "אישרה" את הצטרפותו של יואן כקיסר, ואף הציעה "נישואין מלכותיים" של בתו של יואן לפויי, הקיסר האחרון בצ'ינג, אז רק בן 10.

אף ששמה של המדינה בסינית שונה ל"אימפריה של סין" (ו"עידן הואנגק סו" לענייני מדינה), הקיסר הואנגק סו המשיך להשתמש מבחינה רשמית ב"רפובליקה של סין" כשמה האנגלי של המדינה הסינית.

הקיסר הואנגק סו הקים את משרד התקנות הטקסיות (禮 制 館), שהוציא את ההמנון הרשמי החדש לרפובליקה של סין "סין עומדת בגבורה ביקום" (中 華雄立 宇宙 間) ביוני 1915. מילותיו נכתבו על ידי יין צ'אנג (廕 昌) והולחן בידי וואנג לו (王 露). מילות השיר שונו מעט בדצמבר 1915.

כשראו את חולשתו של הקיסר הואנגק סו, ואי פופולריותו, משכו הכוחות הזרים את תמיכתם בממשלו (אך לא בחרו צדדים במלחמת ההגנה הלאומית). האימפריה של יפן איימה תחילה לפלוש לתוך סין עקב עוינותו של יואן, ואז התחייבה להפיל את הקיסר הואנגק סו והכירה כי שני הצדדים בסכסוך היו "במצב מלחמה" ואיפשרו לאזרחים יפנים לעזור לרפובליקנים. מול ההתנגדות האוניברסלית, הקיסר עיכב שוב ושוב את טקסי הצטרפות כדי לפייס את אויביו. המימון לטקס נחתך ב-1 במרץ. יואן התלבט בנטישת המלוכה והעברת הכוח הטקסי ליאנג שי ב-17 במרץ ונטש את המשרה הקיסרית ב-22 במרץ. השנה ה"הואנגק סוית" בוטלה ב-23 במרץ והרפובליקה שוחזרה. יואן שלט בסך הכל 83 יום.

לאחר מותו של יואן ב-6 ביוני קיבל סגן הנשיא לי יואן-הונג את הנשיאות, ומינה את גנרל בייאנג, דואן צ'ירוי, כראש ממשלה והחזיר את האספה הלאומית ואת החוקה הזמנית. עם זאת, הסמכות המרכזית של ממשלת בייג'ינג נחלשה באופן משמעותי ונפילת האימפריה של יואן הביאה כאמור לצלילת סין לתוך תקופה המצביאים.

==קישורים חיצוניים==

קטגוריה:סין: היסטוריה
שדרות הנדיב

שדרות הנדיב הוא רחוב באורך 350 מטר בשכונת שמבור בחיפה ומהרחובות הוותיקים והיוקרתיים בכרמל,<ref name=":0"></ref> בין שדרות מוריה ורחוב מעברות לרחוב הירקון.

את הרחוב חוצה שדרה רחבה ומשני צדיה בתי מגורים מסוגים שונים, בהם בתים צמודי קרקע, מבנים בסגנון הבינלאומי לשימור ומבנים רגילים בגובה של עד שלוש קומות. בין דיירי השדרה בעבר ניתן לציין את דוד הכהן, אברהם וז'נט דנקנר, הוריו של דני דנקנר, ואת ליאורה עופר, בתו של איש העסקים יולי עופר.

בקצה הרחוב נמצא מבנה בית יד לבנים חיפה הכולל אתר הנצחה לבני העיר שנפלו בהגנת המדינה וספרייה עירונית.

==מקור השם==
שדרות הנדיב נושאות את שמו של הברון אדמונד ג'יימס דה רוטשילד הנודע בכינויו "הנדיב הידוע".<ref name=":0" />

שמו של הרחוב ניתן לו בשנת 1942.<ref name=":0" />

== היסטוריה ==
מרבית הבתים לאורך שדרות הנדיב נבנו בסביבות שנות ה-30 של המאה ה-20.<ref name=":1"></ref>

הרחוב כמעט ולא עבר שיפוץ מאז שנות ה-30.<ref name=":2"></ref> החל בתחילת שנת 2012 ועד שנת 2013 עברו שדרות הנדיב שיפוץ.<ref name=":1" /><ref></ref> השדרה רוצפה באבנים מסוגננות, קטעים מהשדרה צופו בשכבת מגן המאפשרת משחקי ילדים והגינון חודש כולו.<ref name=":2" />

בית יד לבנים חיפה

==קישורים חיצוניים==

== הערות שוליים ==

נדיב, שדרות ה
קטגוריה:הנצחת הברון רוטשילד
קטגוריה:חיפה: מבנים לשימור
קטגוריה:רובע כרמל
טופ דואוג אנטרטיינמנט

טופ דואוג אנטרטיינמנט (באנגלית: Top Dawg Entertainment, או בקיצור: TDE) הוא חברת תקליטים עצמאית אמריקאית שנוסדה בשנת 2004 על ידי המנכ"ל אנתוני "טופ דואוג" טיפית'. דייב פריי ופאנץ' הם שניהם נשיאי ה-TDE. כרגע חתומים על בחברה עשרה אמנים: אמני הדגל של הלייבל, חברי הבלאק היפי קנדריק לאמאר, ג'יי רוק, אב-סול וסקולבוי קיו, וכן אייזיאה רשאד, סיזה, לאנס סקיווילקר, סיר, Reason ו-זאקרי. החברה כוללת גם חטיבת ייצור הכוללת את Digi + Phonics, THC, King Blue ודרק עלי ("MixedByAli").

==רשימת אמנים==
*קנדריק לאמאר מ-2005
*ג'יי רוק מ-2004
*אב-סול מ-2007
*סקולבוי קיו מ-2009
*אייזיאה רשאד מ-2013
*סיזה מ-2013
*לאנס סקייווקר מ-2016
*סיר מ-2017
*ריזון מ-2018
*זאקרי מ-2019
*ריי וון מ-2020
==קישורים חיצוניים==
* 

קטגוריה:היפ הופ: חברות תקליטים
Worth It

Worth It (בעברית: שווה את זה) הוא סינגל של להקת הבנות האמריקאית פיפת' הרמוני, בהשתתפות הראפר האמריקאי קיד אינק. השיר יצא לתחנות הרדיו האמריקאיות ב-2 במרץ 2015, כסינגל השלישי והאחרון מתוך אלבום הבכורה של הלהקה, Reflection. השיר נכתב על ידי פריסילה רנאה וצמד המפיקים המוזיקליים סטארגייט בנוסף לאורי קפלן, שהקים את ההרכב בלקן ביט בוקס. השיר עוסק בנושאים כמו פמיניזם והערכה עצמית וכולל כפל לשון.

השיר צבר הצלחה באיטיות, והגיע למקום ה-12 במצעד הבילבורד הוט 100 והפך ללהיט המצליח ביותר של הלהקה עד אז, בנוסף להיותו הסינגל הראשון מאת להקת בנות שהגיע ל-20 המקומות הראשונים במצעד מאז השיר "" של הפוסיקט דולז משנת 2009. השיר הגיע למקום השלישי בבריטניה. הווידאו קליפ בוים על ידי קמרון דידי והגיע למעל מיליארד צפיות ביוטיוב.

== וידאו קליפ ==
הווידאו קליפ שודר לראשונה בטקס פרסי בחירת הילדים של ניקלודיאון ב-28 במרץ 2015. הקליפ עלה באותו היום לחשבון ה-Vevo של הלהקה. הקליפ קיבל הסמכת Vevo ביולי 2015, ב-27 ביולי 2016 הגיע למיליארד צפיות. נכון למאי 2020, עם 1.8 מיליארד צפיות, הווידאו הוא בין 60 הסרטונים הנצפים ביותר ביוטיוב בכל הזמנים, והווידאו קליפ השני הנצפה ביותר מאת להקת בנות (הראשון, Work from Home, גם של פיפת' הרמוני, יצא לאור כשנה לאחר מכן).

== הופעות שונות במדיה ==
השיר הופיע בסרטים בוסית בקטנה, מפלצת של מלון 2 והמדריך לסינגלס וכמו כן גם בסדרות הטלוויזיה מינדי, טלנובלה ונשק קטלני. השיר הופיע גם בקמפיינים של החברות פטסמארט והרשי.

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|פלטינה 2×
|140,000
|-
!אוסטריה (IFPI Austria)
|זהב
|15,000
|-
!בלגיה (BEA)
|זהב
|15,000
|-
!קנדה (Music Canada)
|פלטינה 2×
|160,000
|-
!דנמרק (IFPI Denmark)
|זהב
|30,000
|-
!גרמניה (BVMI)
|זהב
|200,000
|-
!איטליה (FIMI)
|פלטינה 2×
|100,000
|-
!מקסיקו (AMPROFON)
|פלטינה
|60,000
|-
!ניו זילנד (RMNZ)
|זהב
|7,500
|-
!ספרד (PROMUSICAE)
|זהב
|20,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|פלטינה 3×
|1,700,000
|}

== קישורים חיצוניים ==

* 
* 
* 

==הערות שוליים==

קטגוריה:שירי 2015
קטגוריה:סינגלים מ-2015
קטגוריה:שירי פיפת' הרמוני
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי סטארגייט
קטגוריה:שירים על מיניות
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:זוכי פרס בחירת הנוער: שירים
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
מניית צמיחה

בתחום הפיננסים, מניית צמיחה (Growth stock) היא מנייה של חברה המייצרת תזרים מזומנים חיובי ובר קיימא ואשר הכנסותיו ורווחיו צפויים לעלות בקצב מהיר יותר מאשר החברה הממוצעת באותו ענף. לחברת צמיחה בדרך כלל יש יתרון תחרותי כלשהו (מוצר חדש, פטנט פורץ דרך, התרחבות מעבר לים) המאפשר לה להדוף את המתחרים. מניות צמיחה בדרך כלל מניבות דיבידנדים קטנים יותר, מכיוון שהחברה בדרך כלל משקיעה מחדש את הרווחים שנותרו בפרויקטים הוניים.

מניות צמיחה עשויות להיות בכל מגזר או תעשייה ובדרך כלל נסחרות ביחס מחיר לרווח (P/E) גבוה. לרוב אין להן רווחים מיידיים, אבל למשקיעים יש ציפיות לרווחים בעתיד.

מכיוון שהמשקיעים משלמים מחיר גבוה עבור מניית צמיחה, בהתבסס על ציפיות, אם הציפיות הללו לא מתממשות, מניות הצמיחה יכולות לראות ירידות דרמטיות.

==קריטריונים==
אנליסטים מחשבים את ההחזר על ההון (ROE) על ידי חלוקת הרווח הנקי של החברה להון משותף ממוצע. כדי לסווג כמניה צמיחה, אנליסטים מצפים בדרך כלל מחברות להשיג תשואה של 15 אחוזים ומעלה על ההון. CAN SLIM היא שיטה המזהה מניות צמיחה ונוצרה על ידי ויליאם אוניל , ברוקר ומו"ל של Investor's Business Daily .

==צמיחה לעומת השקעות ערך==
מאז 1982, מניות הצמיחה היו בעלות ערך גבוה יותר ממניות הערך במהלך מספר שנים. בשאר השנים, מניות הערך השתפרו. בחמש השנים שקדמו לבועת הדוט-קום, מניות הצמיחה הצליחו יותר ממניות הערך, אך ביתר השנים מניות הערך בדרך כלל הצליחו יותר.<ref></ref><ref></ref>

חוקרים טוענים כי מניות הצמיחה עולות על מניות הערך בטווח הארוך.<ref></ref>

יש יועצים המציעים להשקיע מחצית מהתיק באמצעות גישת הערך ואת החצי האחר בגישת הצמיחה.<ref></ref>[https://onlinelibrary.wiley.com/doi/abs/10.1111/jofi.12518?casa_token=fBVcI1jYd1gAAAAA:HSgVgO_PqrPcpWIXELPBksZv85DQY-lQ0aVp8rIgkoJsjI54osphkxrQb-DsPsoI1LEyuYLCNNLOScD5]

==ראו גם==
* השקעות ערך
* מכפיל PEG
* המודל של בנג'מין גראהם

==קישורים חיצוניים==
* 
== הערות שוליים ==

קטגוריה:שוק ההון
נונאטאקי אפאלאצ'יה

נונאטאקי אפלאצ'יה או נונאטאקי אפלצ'יה (באנגלית: Appalachia Nunataks) הם קבוצה של נונאטאקים בחלקה המערבי של רמת אלגר, בחלקו הצפוני של האי אלכסנדר, שבאנטארקטיקה.

גובהם של הנונאטאקים 600 מטרים מעל פני הים.

הנונאטאקים ממוקמים 5.62 קילומטרים דרומית-מערבית מנונאטאקי ליובימץ; 9 קילומטרים דרומית-מערבית מפסגת קוז'וך ; ו-9.65 קילומטרים מצפון לרכס אטאנסוב.

הנונאטאקים מתנשאים מעל שדה השלג ניקולס.

== היסטוריה ==
=== גילוי ומיפוי הנונאטאקים ===

הנונאטאקים מופו על ידי הסקר האנטארקטי הבריטי בין השנים 1973–1977.

=== מקור השם ===

שמם של הנונאטאקים ניתן להם על ידי הוועדה המייעצת לשמות אנטארקטיים של בריטניה.

הנונאטאק נקרא על שם היצירה "אפאלאצ'יה" מאת המלחין האנגלי פרדריק דיליוס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

השם ניתן להם בעת מתן שמו של קרחון דיליוס הסמוך הנקרא על שמו של פרדריק דיליוס.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:529 נונאטאקי אפאלאצ'יה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121873 נונאטאקי אפאלאצ'יה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=449&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאקי אפאלאצ'יה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.13240845580593,-69.73167784965396,11&?query=Appalachia%20nunataks&?map_type=hybrid תצלום לוויין של אזור הנונאטאקים, תוך סימון אתרים נוספים באזור] באתר copernix
* [https://www.mindat.org/feature-6632984.html נונאטאקי אפאלאצ'יה] באתר mindat

== הערות שוליים ==

אפאלאצ'יה
יחסי יוון–מיקרונזיה

יחסי יוון–מיקרונזיה הם היחסים הדיפלומטיים הרשמיים שבין הרפובליקה ההלנית לבין המדינות הפדרטיביות של מיקרונזיה.

== סקירה כללית ==
בין הרפובליקה ההלנית לבין המדינות הפדרטיביות של מיקרונזיה מתקיימים יחסים דיפלומטיים חמים ובמסגרתם מתקיימים שיתופי פעולה בעיקר בארגונים בינלאומיים דוגמת האומות המאוחדות. היחסים הדיפלומטיים הרשמיים שבין הרפובליקה ההלנית לבין המדינות הפדרטיביות של מיקרונזיה כוננו ב-30 באפריל 1996.

אזרחים יוונים המעוניינים להיכנס ולשהות במיקרונזיה אינם נדרשים להצטיידות באשרת כניסה מראש על מנת לעשות כן. אזרחים מיקרונזים המעוניינים להיכנס ולשהות ביוון גם הם אינם נדרשים באשרת כניסה מראש על מנת לעשות כן.

== נציגויות דיפלומטיות ==
* מיקרונזיה אינה מיוצגת ביוון, הן בדרג השגרירות והן בדרג הקונסולרי.
* יוון אינה מיוצגת במיקרונזיה, הן בדרג השגרירות והן בדרג הקונסולרי. יוון האמינה את שגרירותה שבטוקיו, בירת יפן, על מיקרונזיה.

== קישורים חיצוניים ==
* [https://www.mfa.gr/en/blog/greece-bilateral-relations/micronesia/ מיקרונזיה], אתר משרד החוץ של יוון

== הערות שוליים ==
נונאטאקי ליובימץ

נונאטאקי ליובימץ (באנגלית: Lyubimets Nunatak; בבולגרית: нунатак Любимец) הם רכס של נונאטאקים, בצפון האי אלכסנדר, שבאנטארקטיקה. 

אורכו של הרכס 3.9 קילומטרים בכיוון צפון - צפון-מזרח לדרום - דרום-מערב; רוחבו של הרכס 1.8 קילומטרים.

גובהו של הרכס 1,100 מטרים מעל פני הים.

הרכס ממוקם לגדתו של קרחון בארטוק, במערב רמת אלגר.

הרכס ממוקם 6.27 קילומטרים צפונית-מערבית להר פינאפור; 5.62 קילומטרים צפונית-מזרחית לנונאטאקי אפאלאצ'יה; ו-3.9 קילומטרים דרומית - דרום-מערבית לפסגת קוז'וך.

== היסטוריה ==
=== מיפוי הנונאטאקים ===

הנונאטאקים מופו על ידי סוקרים בריטיים בשנת 1971.

=== מקור השם ===

הנונאטאקים נקראו על שמה של העיירה ליובימץ שבדרום בולגריה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=138279 נונאטאקי ליובימץ] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19857&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאקי ליובימץ] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-70.96586790478517,-69.71727121732077,12&?query=&?map_type=hybrid תצלום לוויין של אזור הנונאטאקים, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
ליובימץ
יחסי יוון–קיריבטי

יחסי יוון–קיריבטי הם היחסים הדיפלומטיים הרשמיים שבין הרפובליקה ההלנית לבין הרפובליקה של קיריבטי.

== סקירה כללית ==
בין הרפובליקה ההלנית לבין הרפובליקה של קיריבטי מתקיימים יחסים דיפלומטיים חמים ובמסגרתם מתקיימים שיתופי פעולה בעיקר בארגונים בינלאומיים דוגמת האומות המאוחדות. היחסים הדיפלומטיים הרשמיים שבין הרפובליקה ההלנית לבין הרפובליקה של קיריבטי כוננו ב-1984.

אזרחים יוונים המעוניינים להיכנס ולשהות בקיריבטי אינם נדרשים להצטיידות באשרת כניסה מראש על מנת לעשות כן. אזרחים קיריבטים המעוניינים להיכנס ולשהות ביוון גם הם אינם נדרשים באשרת כניסה מראש על מנת לעשות כן.

== ביקורים רמי דרג ==
=== מקיריבטי ליוון ===
* 2004 – תאימה אונורו, סגן נשיא קיריבטי

== נציגויות דיפלומטיות ==
* קיריבטי אינה מיוצגת ביוון, הן בדרג השגרירות והן בדרג הקונסולרי.
* יוון אינה מיוצגת בקיריבטי, הן בדרג השגרירות והן בדרג הקונסולרי. יוון האמינה את שגרירותה שבקנברה, בירת אוסטרליה, על מיקרונזיה.

== קישורים חיצוניים ==
* [https://www.mfa.gr/en/blog/greece-bilateral-relations/kiribati/ קיריבטי], אתר משרד החוץ של יוון

== הערות שוליים ==
יחסי יוון – פפואה גינאה החדשה

יחסי יוון–פפואה גינאה החדשה הם היחסים הדיפלומטיים הרשמיים שבין הרפובליקה ההלנית לבין המדינה העצמאית של פפואה גינאה החדשה.

== סקירה כללית ==
בין הרפובליקה ההלנית לבין המדינה העצמאית של פפואה גינאה החדשה מתקיימים יחסים דיפלומטיים חמים ובמסגרתם מתקיימים שיתופי פעולה בעיקר בארגונים בינלאומיים דוגמת האומות המאוחדות. היחסים הדיפלומטיים הרשמיים שבין הרפובליקה ההלנית לבין המדינה העצמאית של פפואה גינאה החדשה כוננו ב-1977.

אזרחים יוונים המעוניינים להיכנס ולשהות בפפואה גינאה החדשה נדרשים להצטיידות באשרת כניסה מראש על מנת לעשות כן. אזרחים פפואה גינאה החדשה המעוניינים להיכנס ולשהות ביוון גם הם נדרשים באשרת כניסה מראש על מנת לעשות כן.

== נציגויות דיפלומטיות ==
* פפואה גינאה החדשה אינה מיוצגת ביוון, הן בדרג השגרירות והן בדרג הקונסולרי. פפואה גינאה החדשה האמינה את שגרירותה שבבריסל, בירת בלגיה, על יוון.
* יוון אינה מיוצגת בפפואה גינאה החדשה, הן בדרג השגרירות והן בדרג הקונסולרי. יוון האמינה את שגרירותה שבקנברה, בירת אוסטרליה הסמוכה, על פפואה גינאה החדשה.

== קישורים חיצוניים ==
* [https://www.mfa.gr/en/blog/greece-bilateral-relations/papua-new-guinea/ פפואה גינאה החדשה], אתר משרד החוץ של יוון

== הערות שוליים ==
הדיוויזיה החמישית (בריטניה)

הדיוויזיה החמישית של הצבא הבריטי היא דיוויזיה בריטית, אשר לחמה במלחמות השונות של בריטניה מתחילת המאה ה-19.

==היסטוריה==
===המלחמות הנפוליאוניות===
הדיוויזיה הוקמה על ידי ארתור ולסלי, הדוכס הראשון מוולינגטון במהלך מלחמת חצי האי, ובראשה עמד ג'יימס לית, והיא לחמה בקרבות השונים בחצי האי האיברי. בשנת 1815 לחמה הדיוויזיה בקרב קאטר ברה ובקרב ווטרלו ולאחר כניעת נפוליאון פורקה הדיוויזיה.

===מלחמת הבורים===
במהלך מלחמת הבורים השנייה הוקמה הדיוויזיה מחדש תחת פיקודו של צ'ארלס וורן, ולאחר המלחמה פורקה הדיוויזיה.

===מלחמת העולם הראשונה===
עם פרוץ מלחמת העולם הראשונה התגייסה הדיוויזיה כחלק מחיל המשלוח הבריטי, והיא יועדה לשרת ביבשת אירופה. הדיוויזיה לחמה בקרב מונס, הקרב הראשון על המארן והקרב הראשון על האן. בהמשך השנה לחמה הדיוויזיה בקרב ארמנטייר ובקרב איפר הראשון. בשנת 1915 לחמה הדיוויזיה בקרב איפר השני, ובשנת 1916 היא לחמה ב, שבו ספגה אבדות כבדות. בשנת 1917 לחמה הדיוויזיה בקרב פשנדל ובקרב רכס וימי, ולאחר מכן נשלחה לתקופה קצרה לאיטליה. בשנת 1918 היא לחמה במתקפת האביב הגרמנית ובמתקפת מאה הימים, ולאחר המלחמה פורקה הדיוויזיה.

===מלחמת העולם השנייה===
סמל הדיוויזיה במלחמת העולם השנייה
עם פרוץ מלחמת העולם השנייה נשלחה הדיוויזיה ה-5 לצרפת תחת פיקודו של הרולד פרנקלין, כחלק מחיל המשלוח הבריטי. באפריל 1940 נשלחה החטיבה ה-15 של הדיוויזיה לנורווגיה, אולם לאחר כישלון המערכה שם היא הוחזרה לבריטניה במאי. הדיוויזיה לחמה במהלך המערכה על צרפת ועל ארצות השפלה, ובכלל זה במתקפת הנגד באראס, אולם נאלצה להתפנות יחד עם שאר הצבא במהלך מבצע דינמו. לאחר מכן נותרה הדיוויזיה בבריטניה על מנת להגן מפני פלישה גרמנית לבריטניה, והיא הוצבה בתחילה בסקוטלנד ולאחר מכן בצפון אירלנד.

במרץ 1942 נשלח כוח מהדיוויזיה להילחם ב, ולאחר מכן שירתה הדיוויזיה בהודו וב כחלק מהארמייה העשירית. באמצע פברואר 1943 נשלחה הדיוויזיה לסוריה, ולאחר מכן היא עברה למצרים, שם שירתה תחת פיקוד הקורפוס ה-13. ביולי 1943 לחמה הדיוויזיה במבצע האסקי, ולאחר מכן השתתפה בפלישת בעלות הברית לאיטליה. הדיוויזיה לחמה בקרבות החזית האיטלקית, ובכלל זה בקרב מונטה קאסינו וקרב אנציו, ולאחר כיבוש רומא היא נשלחה לארץ ישראל. בתחילת 1945 חזרה הדיוויזיה לאיטליה, אולם במרץ 1945 היא הועברה לחזית צפון-מערב אירופה, שם לחמה עד תום המלחמה, ובשנת 1947 פורקה הדיוויזיה.

===לאחר המלחמה===
ב-16 באפריל 1958 הוקמה הדיוויזיה מחדש על בסיס דיוויזיית השריון ה-7, עם חטיבות השריון ה-7 וה-20, אולם ב-30 ביוני 1960 היא הפכה לדיוויזיית השריון ה-1. הדיוויזיה הוקמה שוב ב-1 באפריל 1968, תחת פיקוד אסטרטגי של הצבא, וכללה את החטיבות ה-2, ה-8 וה-39, אך פורקה בשנת 1970.

ב-1 באפריל 1995 הוקמה שוב הדיוויזיה כדיוויזיה מחוזית - אזור צבאי - אשר כללה כוחות מצפון מערב, ויילס, והמחוזות המערביים. מטה הקבע שלה היה בשרוסברי, שרופשייר. בשנת 2012 כחלק מרה-ארגון של הצבא פורקה הדיוויזיה.

==קישורים חיצוניים==
* [http://www.1914-1918.net/6div.htm הדיוויזיה ה-5] באתר הצבא הבריטי במלחמת העולם הראשונה

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:דיוויזיות בריטיות
5
5
יחסי ונואטו–יוון

שר החוץ היווני יורגוס גרפטריטיס (מימין) נפגש עם שר החוץ של ונואטו מטאי סרמאיה נאוואלו ב[[בריסל, 2024]]
יחסי ונואטו–יוון הם היחסים הדיפלומטיים הרשמיים שבין רפובליקת ונואטו לבין הרפובליקה ההלנית.

== סקירה כללית ==
בין הרפובליקה ההלנית לבין רפובליקת ונואטו מתקיימים יחסים דיפלומטיים רשמיים עם שיתוף פעולה בין שתי המדינות בארגונים בינלאומיים דוגמת האומות המאוחדות.

אזרחים יוונים המעוניינים להיכנס ולשהות בוונואטו אינם נדרשים להצטיידות באשרת כניסה מראש על מנת לעשות כן. אזרחים יוונים המעוניינים להיכנס ולשהות ביוון גם הם אינם נדרשים באשרת כניסה מראש על מנת לעשות כן.

== נציגויות דיפלומטיות ==
* ונואטו אינה מיוצגת ביוון, הן בדרג השגרירות והן בדרג הקונסולרי.
* יוון אינה מיוצגת בוונואטו, הן בדרג השגרירות והן בדרג הקונסולרי. יוון האמינה את שגרירותה שבולינגטון, בירת ניו זילנד, על ונואטו.

==קישורים חיצוניים==

== הערות שוליים ==
פסגת קוז'וך

פסגת קוז'וך (באנגלית: Kozhuh Peak; בבולגרית: връх Кожух) היא פסגה מכוסה קרח, במערב רמת אלגר, בצפון האי אלכסנדר, שב אנטארקטיקה. 

גובהה של הפסגה 1,250 מטרים מעל פני הים.

הפסגה מתנשאת מעל קרחון דיליוס, שמצפון לה; ומעל קרחון בארטוק שמדרום - דרום מערבה לה.

הפסגה ממוקמת 9.36 קילומטרים מצפון - צפון מערב להר פינאפור; 8.92 קילומטרים צפונית-מזרחית לנונאטאקי אפאלאצ'יה; ו-19.1 קילומטרים דרומית-מזרחית לנונאטאק שו.

== היסטוריה ==
=== גילוי ומיפוי הפסגה===

הפסגה מופתה על ידי הסקר האנטארקטי הבריטי בשנת 1971.

=== מקור השם ===

הפסגה נקראת על שם הר געש הכבוי הר קוז'וך שבמערב בולגריה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=139001 פסגת קוז'וך] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19952&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת קוז'וך] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-70.9092010422363,-69.6926807785309,12&?query=&?map_type=hybrid תצלום לוויין של אזור הפסגה, וסימון מיקום האתרים סביבו] באתר copernix

== הערות שוליים ==

קטגוריה:בולגריה באנטארקטיקה
קוז'וך
סטון (סרט)

סטון (באנגלית: Stone) הוא סרט קולנוע אמריקאי מסוגת מותחן פשע משנת 2010. הסרט בוים על ידי ג'ון קורן, נכתב על ידי אנגוס מקלכלן וכיכבו בו רוברט דה נירו, אדוארד נורטון ומילה יובוביץ'.

הסרט שודר בבכורה עולמית בפסטיבל הסרטים הבינלאומי בטורונטו ב-10 בספטמבר 2010 וכחודש לאחר מכן ב-8 באוקטובר 2010 יצא בבתי הקולנוע בארצות הברית.

==עלילת הסרט==

ג'ייק מייברי, שוטר האחראי על הענקת חנינות לאסירים, סופר את הימים עד ליום הפרישה שלו. אחד התיקים האחרונים שבהם מיועד מייברי לטפל הוא של האסיר ג'רלד "סטון" קריסון, אשר הואשם בהעלמת ראיות הקשורות לרצח סבו וסבתו. כדי לצאת לחופשי על "סטון" לשכנע את ג'ייק שהוא השתקם במהלך שנות המאסר שריצה בכלא. עבור "סטון" השחרור הוא עניין של חיים ומוות. הוא אינו מתכוון לקבל מג'ייק תשובה שלילית.

== שחקנים ==
* רוברט דה נירו - ג'ייק מברי
* אדוארד נורטון - ג'רלד "סטון" קריסון
* מילה יובוביץ' - לוסיטה, אשתו של סטון
* פרנסס קונרוי - מדליין, אשתו של ג'ק
* אנבר ג'וקאי - ג'ייק מברי בצעירותו

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2010
קטגוריה:סרטי דרמה אמריקאיים
קטגוריה:סרטי בית סוהר אמריקאים
קטגוריה:סרטים באנגלית
יחסי בחריין–עיראק

יחסי בחריין–עיראק (בערבית: العلاقات البحرينية العراقية) הם היחסים הדיפלומטיים הרשמיים בין ממלכת בחריין ובין רפובליקת עיראק.

== היסטוריה ==
בין ממלכת בחריין לבין רפובליקת עיראק מתקיימים יחסים דיפלומטיים רשמיים. במהלך העשור השני של המאה העשרים ואחת התערערו מעט היחסים לאחר טענות מצד ממשלת בחריין להתערבות בענייניה הפנימיים מצד עיראק (לאחר ההפגנות במדינה). מן הצד השני, שתי המדינות פועלות נגד ההשפעה האיראנית על שתיהן. שתי המדינות מכילות אוכלוסייה לא מבוטלת של מוסלמים שיעים ושתיהן חלק מהליגה הערבית ומהארגון לשיתוף פעולה אסלאמי.

== נציגויות דיפלומטיות ==
* בחריין מיוצגת בעיראק בדרג השגרירות באמצעות שגרירות רשמית שהיא מחזיקה בבגדד, בירת המדינה. בחריין מיוצגת בעיראק גם בדרג הקונסולרי באמצעות קונסוליה רשמית שהיא מחזיקה בנג'ף.
* עיראק מיוצגת בבחריין בדרג השגרירות באמצעות שגרירות רשמית שהיא מחזיקה במנאמה, בירת המדינה.

== קישורים חיצוניים ==
*[http://www.mofa.gov.bh/Default.aspx?tabid=3988&language=en-US Embassy of the Kingdom of Bahrain in Iraq] - האתר הרשמי של שגרירות בחריין בעיראק 
*[https://web.archive.org/web/20181021224750/http://www.mofamission.gov.iq/en/Bahrain Iraqi Embassy to Bahrain-Manama] - האתר הרשמי של שגרירות עיראק בבחריין

== הערות שוליים ==
בלאק היפי

בלאק היפי (באנגלית: Black Hippy) הוא סופרגרופ היפ הופ אמריקאית מדרום לוס אנג'לס שבקליפורניה.<ref></ref> ההרכב נווסד בשנת 2008. הקבוצה מורכבת מהראפרים של החוף המערבי: אב-סול, ג'יי רוק, קנדריק לאמאר וסקולבוי קיו. בלאק היפי נבנה לאחר שכל חבריו חתמו בחברת תקליטי האינדי טופ דואוג אנטרטיינמנט.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות היפ הופ אמריקאיות
קטגוריה:רביעיות מוזיקליות
קטגוריה:סופרגרופ
קטגוריה:להקות שהוקמו בשנת 2009
קיזחה

קיזחה (בערבית: قزحة, באנגלית: Qizha, עוגת קצח) היא סוג של עוגה מן המטבח הסורי והמטבח הפלסטיני העשויה עם טחינת קצח ועם סולת ומצופה חצאי שקדים, פיסטוקים או צנוברים. עוגה זו כוללת גם: סוכר, ביצים, אבקת אפייה, מיץ לימון, שמן זית, וצנוברים. זהו קינוח קל לאפייה שבו כל המרכיבים יכולים להיות משולבים ומעורבים לתוך קערה לפני העברתם לתוך תבנית משומנת בטחינה או "שמן זית" כנהוג במטבח הסורי או המטבח הלבנוני. בדרך כלל שימון הדפנות של תבנית האפייה נעשה בעזרת "טחינה גולמית" ולא בעזרת שמן, מרגרינה, או חמאה מומסת. מאכל זה גם נפוץ לעיתים בכפרים הערביים בצפון ישראל או באזור נצרת. הטכניקה להכנת עוגה זו דומה להכנת עוגת בקלאווה. ישנו קינוח דומה הנקרא: אצבעות קצח בו מוגש קינוח דומה על בסיס התבלין: "קצח" אך בצורת סיגרים.

== קישורים חיצוניים ==
* [https://foodspy.co.il/מתכונים/עוגות/שחור-זה-יפה-וטעים-ואפילו-טבעוני/ עוגת קיזחה] באתר המתכונים של גיל חובב.

קטגוריה:המטבח הערבי: קינוחים
קטגוריה:המטבח הסורי
קטגוריה:המטבח הפלסטיני
קטגוריה:עוגות
ג'יי רוק

ג'וני ריד מקינזי ג'וניור (באנגלית: Johnny Reed McKinzie Jr.; נולד ב-31 במרץ 1985), הידוע יותר בשם הבמה שלו ג'יי רוק, הוא ראפר ופזמונאי אמריקאי מוואטס, קליפורניה.

== קריירה ==
בשנת 2005 חתם רוק בחברת התקליטים העצמאית טופ דואוג אנטרטיינמנט.<ref></ref> בשנת 2007, לצד טופ דואוג, רוק חתם על חוזה הקלטות עם האחים וורנר רקורדס ומאוחר יותר עם אסיילום רקורדס, אך בסופו של דבר עזב את החברה זמן קצר לאחר מכן. לאחר מכן, חתם בלייבל Strange Music של טק ניין בעסקת תקליטים משותפת.<ref></ref>

מאז 2006, הוציא רוק מספר מיקסטייפים וב-2008 התפרסם לראשונה בזכות סינגל הבכורה שלו, "All My Life (In the Ghetto)", בהשתתפות ליל ויין וויל.איי.אם.<ref>[http://www.mtv.com/videos/news/531866/hottest-breakthrough-mcs-jay-rock.jhtml#id=1642186 Hottest Breakthrough MCs: Jay Rock | News Video]. MTV (2010-06-24). Retrieved on 2011-05-03.</ref> בשנת 2011 הוציא את אלבום הבכורה שלו, Follow Me Home. האלבום זכה לשבחים ולהצלחה במצעדי הבילבורד, תוך שהגיע בשיאו למקום העשירי במצעד אלבומי הראפ.<ref></ref>

בספטמבר 2015 הוציא את אלבומו השני, 90059, שהגיע למקום ה-16 במצעד הבילבורד 200 וזכה לשבחים.

ב-12 בינואר 2018, ג'יי רוק הוציא את הסינגל "King's Dead", יחד עם קנדריק לאמאר, פיוצ'ר וג'יימס בלייק, המשמש כסינגל המוביל מתוך אלבום האולפן השלישי שלו ומפסקול הסרט הפנתר השחור. השיר הפך לשירו הראשון של ג'יי רוק שהגיע למצעד הבילבורד הוט 100, תוך שהגיע בשיאו למקום ה-21. ביוני 2018, הוציא את אלבומו השלישי, Redemption.<ref></ref><ref></ref> ב-2019, בטקס פרסי גראמי ה-61, זכה השיר "King's Dead" בפרס גראמי לביצוע הראפ הטוב ביותר.

== דיסקוגרפיה ==
=== אלבומי אולפן ===
* 2011: Follow Me Home
* 2015: 90059
* 2018: Redemption

=== מיקסטייפים ===
* 2006: Watts Finest Vol. I
* 2006: Watts Finest Vol. II: The Nickerson Files
* 2007: Watts Finest Vol. III: The Watts Riots
* 2007: No Sleep 'Til NYC <small>(עם קיי-דוט)</small>
* 2008: Do It Nigga Squad Vol. 1 <small>(עם טופ דואוג אנטרטיינמנט)</small>
* 2008: Coming Soon to a Hood Near You
* 2009: Coming Soon 2 a Hood Near You
* 2009: Gudda Muzik
* 2010: From Hood Tales to the Cover of XXL
* 2010: Black Friday

==קישורים חיצוניים==
* 

==הערות שוליים==

קטגוריה:ראפרים אמריקאים
קטגוריה:אמני וורנר רקורדס
קטגוריה:אמריקאים שנולדו ב-1985
טוקיו וייס (סדרת טלוויזיה)

טוקיו וייס (באנגלית: Tokyo Vice) היא סדרת טלוויזיה אמריקאית מסוגת דרמת פשע שעלתה לשידור ב-7 באפריל 2022 ברשת HBO Max, והיא מבוססת על סיפור אמיתי שיצא כספר בשם זהה משנת 2009 מאת ג'ייק אדלשטיין. מככבים בסדרה אנסל אלגורט, קן ואטאנבה ורייצ'ל קלר.

בחודש יוני 2022, חודשה הסדרה לעונה שנייה. 

== תקציר עלילת הסדרה ==
העיתונאי האמריקאי ג'ייק אדלשטיין,<ref></ref> עובר בסוף שנות התשעים, לטוקיו כדי לדווח על שחיתויות במשטרת טוקיו.

== שחקנים ודמויות ==
* אנסל אלגורט בתפקיד ג'ייק אדלשטיין, עיתונאי אמריקני ממיזורי שעובר לטוקיו. ככל שהוא נשאר יותר זמן, הוא מתעמק בשחיתות העולם התחתון של טוקיו, שם איש אינו כפי שהוא נראה.
* קן ואטאנבה בתפקיד הירוטו קטאגירי, בלש במחלק הפשע המאורגן. הוא דמות אב לאדלשטיין שעוזר להדריך אותו בקו הדק והמרושע שקיים לרוב בין החוק לפשע המאורגן.
* רייצ'ל קלר בתפקיד סמנת'ה, גולה אמריקאית המתגוררת בטוקיו שמתפרנסת כמארחת במחוז קבוקיצ'ו היוקרתי. היא משרתת שכירים אמידים ממקצועות הצווארון הלבן, לקוחות עשירים ואנשי יאקוזה.
* אלה רמפף בתפקיד פולינה, גולה ממזרח אירופה ומארחת חדשה שנאבקת במועדון עם סמנת'ה. היא הגיעה לטוקיו לעבוד כדוגמנית ונכנסה לקבוקיצ'ו.
* רינקו קיקוצ'י בתפקיד איימי, המנהלת של אדלשטיין. בדמות מורכבת מהקולגות והמנהלים השונים שעבדו עם אדלשטיין בחיים האמיתיים במהלך הקריירה.
* הידאקי איטו בתפקיד ג'ין מיאמוטו.

== הפקה ==
הפרויקט הוקם בתחילה כסרט בשנת 2013, כשדניאל רדקליף נשקל לתפקיד אדלשטיין. אנתוני מנדלר היה אמור לביים והפיתוח התקדם מספיק למקום בו נקבעה תחילת הפקה באמצע 2014.<ref></ref>

ביוני 2019, הפרויקט אורגן מחדש כסדרת טלוויזיה, בת 10 פרקים שמיועד, לשירות הסטרימינג של WarnerMedia, HBO Max. אנסל אלגורט לוהק לתפקיד הראשי כשהוא גם מפיק שותף עם ג'ייטי רוג'רס כתסריטאי ודסטין דניאל קרטון כבמאי הסדרה.<ref></ref> בספטמבר הצטרף קן ווטנבה לצוות השחקנים.<ref></ref>

באוקטובר נשכר מייקל מאן לביים את פרק הפיילוט לסדרה. מאן גם הפיק את הסדרה.<ref></ref> בפברואר 2020 לוהקו אודסה יאנג ואלה רמפף.<ref></ref> במרץ הוכרז כי רינקו קיקוצ'י הצטרפה וכי הצילומים החלו חודש קודם לכן בטוקיו.<ref></ref> עם זאת בעקבות מגפת הקורונה ביפן הצילומים נעצרו והתחדשו באמצע נובמבר 2020,<ref></ref><ref></ref> תוך תכנון להשלימם עד 4 ביוני 2021.<ref></ref>

== קישורים חיצוניים ==

==הערות שוליים==

קטגוריה:סדרות משטרה ופשע
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:תוכניות טלוויזיה שמתרחשות בטוקיו
קטגוריה:HBO Max: תוכן מקורי
נמל התעופה הבין-לאומי אסלאמאבאד

נמל התעופה הבינלאומי אסלאמאבאד (באורדו: اسلام آباد بین الاقوامی ہوائی اڈہ, באנגלית: Islamabad International Airport) הוא נמל התעופה החדש של אסלאמאבאד בירת פקיסטן.

הנמל נפתח סופית ב-3 במאי 2018 והוא החליף את נמל התעופה בנזיר בוטו אשר כיום משמש כחלק מבסיס חיל האוויר הפקיסטני.

נמל זה הוא היחיד במדינה אשר מסוגל לטפל במטוס איירבוס A380.

== מתקני הנמל ==
בנמל קיים טרמינל יחיד ושני מסלולי המראה/נחיתה מקבילים.

==קישורים חיצוניים==

* 

אסלאמאבאד
קטגוריה:אסלאמאבאד
נמל התעופה הבין-לאומי עלאמה אקבאל

נמל התעופה הבינלאומי עלאמה אקבאל (באורדו: علامہ اقبال بین الاقوامی ہوائی اڈا; באנגלית: Allama Iqbal International Airport) הוא נמל התעופה של העיר לאהור בירת מחוז פנג'אב בפקיסטן, הנחשב לנמל התעופה השלישי העמוס במדינה.

היה מוכר בשם נמל התעופה הבינלאומי לאהור - עד אשר שונה שמו לנמל התעופה עלאמה אקבאל על שם מוחמד אקבאל אחד ממייסדי פקיסטן.

== מתקני הנמל ==
בנמל קיימים 3 טרמינלים:

טרמינל ראשי.

טרמינל חג'.

טרמינל מטען.

בנוסף לשני מסלולי המראה/נחיתה.

== תאונות ותקריות ==
ב-22 במאי 2020 התרסקה טיסה 8303 של פקיסטן אינטרנשיונל איירליינס אשר המריאה מהנמל, במהלך הנחיתה בנמל התעופה הבינלאומי ג'ינה. מתוך 91 הנוסעים ו-8 אנשי הצוות נהרגו כולם למעט שני ניצולים.

==קישורים חיצוניים==

* 

קטגוריה:לאהור
עלאמה אקבאל
עלאמה אקבאל
ולרי טריירוויילר

ולרי טריירוויילר (בצרפתית: Valérie Trierweiler; נולדה ב-16 בפברואר 1965) היא עיתונאית צרפתייה.

==ביוגרפיה==
טריירוויילר נולדה באנז'ה כחמישית מבין שישה ילדים, אביה איבד רגל בהיותו נער במהלך מלחמת העולם השנייה, לאחר מותו של אביה הלכה אמה לעבוד בפקידות במתחם של פארק משטח קרח.

היא למדה היסטוריה ומדעי המדינה באוניברסיטת פנתאון-סורבון שבפריז.

ב-2005 החלה להנחות תוכנית אירוח פוליטית בטלוויזיה, לאחר מכן הנחתה שתי תוכניות נוספות שעסקו בפוליטיקה.

בין השנים 1989–1992 הייתה נשואה לחבר ילדות שלה ולאחר מכן התגרשה.

ב-1995 נישאה לעיתונאי שעבד ביחד עמה בעיתון "Paris Match" ונולדו להם שלושה ילדים, ב-2010 הם התגרשו באופן סופי.

היא פגשה לראשונה את פרנסואה הולנד במהלך הבחירות לפרלמנט הצרפתי ב-1988 בעוד הוא היה בזוגיות עם סגולן רויאל, ב-2007 הם החלו לנהל מערכת יחסים, הזוגיות שלהם פורסמה לציבור ב-2010 לאחר שפורסמו גם גירושיו.

ב-2012 נבחר הולנד לנשיאות צרפת, הגברת הראשונה של צרפת מוגדרת כרעייתו של הנשיא, אף על פי שהם לא היו נשואים היא הוגדרה כ"גברת הראשונה דה פקטו" והיא התלוותה אליו באירועים רשמיים.

ב-2014 פורסם בצהובון "Closer" ידיעה באורך שבעה עמודים על רומן שמתנהל בין הנשיא הולנד לשחקנית ג'ולי גייט, באותו חודש פורסם כי מערכת היחסים של טריירוויילר עם הנשיא הסתיימה.

בסוף אותה שנה יצא ספר הזכרונות שלה "Merci pour ce momen" (תודה על הרגע הזה) המתאר את יחסיה עם הנשיא ואת היפרדותם.

ב-2017 יצא הרומן שכתבה "Le secret d'Adèle" העוסק בחייה של אדלה בלוך-באואר, מושא הציור דיוקנה הראשון של אדלה בלוך-באואר.

==קישורים חיצוניים==

* [https://www.gala.fr/stars_et_gotha/valerie_trierweiler ולרי טריירוויילר-ביוגרפיה]
* [https://www.fnac.com/Valerie-Trierweiler/ia1179166/bio אודות הכתיבה שלה]

קטגוריה:בוגרות אוניברסיטת פריז
קטגוריה:בוגרי אוניברסיטת פריז
קטגוריה:עיתונאיות צרפתיות
קטגוריה:בני זוג של נשיאי צרפת
קטגוריה:צרפתיות שנולדו ב-1965
נמל התעופה הבין-לאומי של ברוניי

נמל התעופה הבין-לאומי של ברוניי (במלאית: Lapangan Terbang Antarabangsa Brunei; בג'אווי: لاڤڠن تربڠ انتارابڠسا بروني) הוא נמל התעופה הראשי של מדינת ברוניי ומשמש כשער הכניסה הראשי למדינה. ממוקם מצפון לעיר הבירה, בנדר סרי בגוואן.

נמל התעופה משמש כבסיס לחברת רויאל ברוניי אשר מפעילה ממנו טיסות ברחבי אסיה ואוקיאניה וכן גם ללונדון.

== מתקני הנמל ==
בנמל התעופה שלושה טרמינלים:
* הטרמינל הראשי.
* טרמינל המטען.
* הטרמינל המלכותי, אשר משמש לטיסות הסולטן.

בנוסף, קיים בו גם מסלול יחיד מאספלט.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ברוניי: מבנים
ברוניי
קטגוריה:בנדר סרי בגוואן
נמל התעופה דברצן

נמל התעופה הבינלאומי דברצן (בהונגרית: Debreceni nemzetközi repülőtér, באנגלית: Debrecen International Airport) הוא נמל התעופה הנמצא בעיר דברצן שבהונגריה, הוא ממוקם כ-5 ק"מ דרומית מערבית למרכז העיר וניתן להגיע ממנו בקלות לרומניה ולאוקראינה.

== מתקני הנמל ==
בנמל קיים טרמינל אחד ומסלול יחיד מבטון.

== טיסות לישראל וממנה ==
חברת וויז אייר מפעילה קו לנתב"ג שלוש פעמים בשבוע.

==קישורים חיצוניים==

* 

דברצן
קטגוריה:דברצן
אפרת קליג

אפרת קליג (נולדה ב-1973) היא מעצבת אופנה עילית ישראלית.

==ביוגרפיה==
קליג למדה תפירה עילית בפריז. היא עבדה בבית האופנה של כריסטיאן דיור ובבית האופנה של המעצב ז'אן לואי שראר, שם הייתה אחראית על רקמות של חומרים שונים לתפירה עילית כגון נוצות, אבנים וקריסטלים.

היא עבדה במשך תקופה במוזיאון השעווה בפריז, שם התמחתה במחוכים עתיקים ובפיסול גוף.

ב-1998 פתחה חנות לשמלות כלה וערב ברובע ה-16 של פריז. ב-2005 חזרה לישראל ופתחה חנות ברחוב דיזנגוף שבתל אביב.

היא עיצבה את התלבושות לתוכנית הטלוויזיה "רוקדים עם כוכבים".

בטקס פרסי האופנה לשנת 2006, הוצגה שמלה שלה בתצוגה של יצירות אופנה ישראליות המבטאות אמירה חדשנית.

בשבוע האופנה בתל אביב ב-2012 הציגה בגדים בסגנון נקי וארכיטקטוני.

במסגרת שבוע האופנה ב-2013 נערכה תצוגת שמלות כלה בעיצובה.

באירוויזיון 2013, הנציגה הישראלית, מורן מזור, לבשה שמלה שעיצבה עבורה קליג. אותה שמלה הוצגה בתערוכה בשם "שמלה מנצחת" שנערכה בקניון TLV, בה הוצגו שמלות אירוויזיון, לכבוד אירוויזיון 2019 שנערך בישראל.

בטקס פתיחת המכביה התשע-עשרה, המנחה דנה גרוצקי לבשה שמלה בעיצובה.

בשנה זו הופיעה בשמלה בעיצובה בר רפאלי בפרומו לתוכנית "אקס פקטור ישראל".

קליג עיצבה שמלות למועמדות בתחרות מלכת היופי 2014.

באירוע לכבוד חגיגות שבעים שנה לאופנה ישראלית שנערך במרץ 2019 הציגה שמלת הוט קוטור רקומה מזהב בהשראת פמוטי זהב.

היא נשואה ולה ארבעה ילדים.

==קישורים חיצוניים==

* 
* 

==הערות שוליים==

קטגוריה:מעצבות אופנה ישראליות
קטגוריה:ישראליות שנולדו ב-1973
קטגוריה:ישראלים שנולדו ב-1973
קבוצת ארמיות הארכידוכס קרל

קבוצת ארמיות הארכידוכס קרל (בגרמנית: Heeresgruppe "Erzherzog Karl") הייתה קבוצת ארמיות של אוסטריה-הונגריה במלחמת העולם הראשונה, שהוקמה ביוני 1916 כדי להילחם נגד האימפריה הרוסית בחזית המזרחית ובהמשך במערכה נגד ממלכת רומניה. היא נקראה על שם מפקדה, גנרלפלדמרשל הארכידוכס קרל פרנץ יוזף, שפיקד עליה עד אוקטובר 1916. בחודש שלאחר מכן הוא הפך לקיסר האחרון של אוסטריה-הונגריה. קבוצת הארמיות כללה את הארמייה הראשונה והארמייה השביעית.

== היסטוריה ==
קבוצת הארמיות הוקמה ביוני 1916 בפיקודו של הארכידוכס קרל במטרה לעצור את ההתקדמות הרוסית במהלך מתקפת ברוסילוב.<ref name="commands"></ref><ref name="tucker">Tucker (2009), p. 2208</ref> היא הוקמה כחלק מרפורמה של שבע הארמיות בחזית, כאשר היא כוללת את אלו בפיקודם של קרל פון פלאנצר באלטין פליקס פון בותמר. יחד, הקבוצה החדשה כיסתה חזית שנמתחה מדרום מערב לברודי דרך בוקובינה. קבוצת הארמיות עסקה בלחימה נגד הצבא הקיסרי הרוסי במהלך אותה תקופה, ולכן היא נחשבה לחלק חשוב מהחזית המזרחית. <ref>H. H. von Mellenthin (1916). The Situation on the Three Fronts. Article of the New York Times.</ref> גנרל מיור הנס פון זקט, שכיהן כראש מטה תחת אוגוסט פון מקנסן, הועבר בקיץ 1916 להיות ראש המטה של קבוצת הארמיות. קרל וזקט עבדו טוב יחד וקבוצת הארמיות שלהם, יחד עם יחידות אחרות, הצליחו לעצור את ההתקדמות הרוסית בקרפטים.<ref name="seeckt">[http://www.oocities.org/veldes1/seeckt.html Hans von Seeckt]</ref>

במהלך הקיץ הוקצו כוחותיו של הארכידוכס להצטרף להארמייה הגרמנית התשיעית ברומניה, שהכריזה מלחמה על מעצמות המרכז באוגוסט.<ref name="tucker">Tucker (2009), p. 2208</ref> <ref>Cron (2007), p. 71</ref> קבוצת הארמיות לקחה חלק בהדיפת הכוחות הרומניים מהנהר סרת לצפון מולדביה. הארמייה הראשונה, שהייתה חלק מפיקודו של הארכידוכס קרל, הגנה על הגבול הצפון-מזרחי של טרנסילבניה עם מולדביה שבשליטת רומניה, ושם התבססה ממשלת רומניה.<ref name="thomas">Thomas (2004), p. 12</ref>

קבוצת הארמיות אורגנה מחדש כקבוצת ארמיות הארכידוכס יוזף באוקטובר – נובמבר 1916, אז הוכתר קרל כקיסר אוסטרו-הונגריה. הפיקוד על הקבוצה החדשה ניתן ליוזף אוגוסט, ארכידוכס אוסטריה והוא הועבר לחזית האיטלקית, כאשר זקט נותר כראש המטה של הקבוצה שאורגנה מחדש בשנת 1917.<ref name="commands"></ref><ref name="tucker">Tucker (2009), p. 2208</ref><ref name="seeckt">[http://www.oocities.org/veldes1/seeckt.html Hans von Seeckt]</ref>

== מבנה ==
קבוצת הארמיות הארכידוכס קרל כללה את הארמיות הראשונה והשביעית.<ref name="thomas">Thomas (2004), p. 12</ref> קבוצת הארמיות הייתה המערך היחיד האוסטרו-הונגרי שלא היה תלוי בפיקוד הגרמני באותו שלב במלחמה, אף כי הרמטכ"ל זקט הפעיל שליטה רבה על פעולותיה. <ref>Herwig (2009), p. 208</ref>

== הערות שוליים ==

קטגוריה:החזית המזרחית במלחמת העולם הראשונה
קטגוריה:יחידות צבא אוסטרו-הונגריות במלחמת העולם הראשונה
קטגוריה:קבוצת ארמיות
הזויים

הזויים (באנגלית: Have a good trip: Adventures in Psychedelics) הוא סרט דוקומנטרי אמריקאי של נטפליקס. הסרט עלה לשירות ההזרמה של נטפליקס ב-11 במאי 2020.

==עלילה==
הסרט עוקב אחר ידוענים רבים המספרים על חוויותיהם ועל ההזיות שנגרמו להם לאחר שהשתמשו בסמים פסיכואקטיביים מקבוצת הלוצינוגן, כגון LSD ודומיו.<ref></ref>

הסרט בוחן את היתרונות, החסרונות, המדע, ההיסטוריה, העתיד ואת ההשפעה של הסמים על תרבות הפופ בעזרת שילוב של קומדיה ומחקר מעמיק בנושא.<ref></ref>

==רשימת משתתפים חלקית==
* סטינג
* ניק אופרמן
* שרה סילברמן
* אנתוני בורדיין
* קארי פישר
* רוב קורדרי
* ניק קרול
* היילי ג'ואל אוסמנט
* אדם סקוט
* אייסאפ רוקי
* רוזי פרז
* לואיס בלק
* בן סטילר
* ביל קרויצמן
* דונובן
* קתלין האנה
* אדם הורוביץ
* ויל פורטה
* דייוויד קרוס
* נטשה ליון
* דייוויד קוצ'נר
* אנדי ריכטר
* דידריך בדר
* ג'אד נלסון
* רוב הובל
* רוברט בן גרנט
* תומאס לנון
* דיפאק צ'ופרה
* שפרד פיירי
* צ'ארלס גרוב

==קישורים חיצוניים==
* 

==הערות שוליים==

קטגוריה:סרטים תיעודיים של נטפליקס
קטגוריה:סרטים באנגלית
קטגוריה:סרטי 2020
אידה דאלסר

אידה דאלסר (באיטלקית: Ida Dalser; 20 באוגוסט 1880 - 3 בדצמבר 1937) הייתה אשתו הראשונה של הרודן הפשיסטי האיטלקי, בניטו מוסוליני. היה לו ממנה בן, בניטו אלבינו מוסוליני, בו סירב להכיר. כאשר עלה לשלטון, רדף את אידה דאלסר ואת בנם המשותף, והביא לאשפוזם בכפייה במוסדות פסיכיאטריים, ואף למותה של אידה ב-1937 ורציחתו של בניטו אלבינו בשנת 1942.

==ביוגרפיה==
אידה דאלסר נולדה בכפר ליד טרנטו שהיה אז בתחום חבל טירול של האימפריה האוסטרו-הונגרית. בתו של ראש הכפר. היא נשלחה לפריז ללמוד קוסמטיקה רפואית, וכשחזרה עברה למילאנו, שם פתחה מכון יופי בסגנון צרפתי.

לא ברור אם אידה דאלסר פגשה לראשונה את בניטו מוסוליני הצעיר בטרנטו, שם מצא את עבודתו הראשונה כעיתונאי בשנת 1909, או במילאנו, לשם עבר זמן קצר לאחר מכן. השניים התחילו מערכת יחסים, וכשמוסוליני סירב לעבוד על סמך השקפתו הפוליטית דאז, שהייתה סוציאליסטית וגרסה כי עבודה שכירה היא בגדר שיעבודו של העובד, מימנה דאלסר את מוסוליני מהכנסות עבודתה כקוסמטיקאית. הם התחתנו בשנת 1914 ובשנת 1915 היא ילדה את ילדם הראשון, בניטו אלבינו מוסוליני.

הסיבות לקרע שהלך שהתגלע בין בני הזוג אינן ברורות, אך ייתכן כי הסיבה היא הרומן שלו עם אישה אחרת, רקלה לבית גאודי.
כשפרצה מלחמת העולם הראשונה החליט מוסוליני להתגייס. ב-17 בדצמבר 1917, במהלך שהותו בבית החולים לאחר שנפצע בשעת אימון, התחתן מוסוליני עם רקלה גוידי. כאשר נודע הדבר לאידה דאלסר, החלה בהליכים משפטיים נגד הזוג החדש. בזמן שירותו שילמה ממלכת איטליה לדאסלר קצבת מלחמה, וכשנפצע, ביקרו אותה אנשי הקרביניירי, כוח המשטרה הצבאית של איטליה, שהודיען לה שבעלה נפצע בפעולה.

בשנת 1917 חזר מוסוליני מהמלחמה. הקריירה הפוליטית שלו התקדמה ובשנת 1919, והוא גם נבחר לבית הנבחרים. הוא פרש מן המפלגה הסוציאליסטית והצטרף לקבוצה שהקימה במילאנו את המפלגה הפשיסטית הלאומית. בשנת 1922 תפס מוסוליני את השלטון והפך לדיקטטור שהוכר רשמית על ידי בית המלוכה.
מרגע שמוסוליני היה בשלטון, הועמדו אידה דלסר ובנה תחת השגחת המשטרה. היא המשיכה לתבוע את תפקידה כאשת הרודן ואף הוקיעה בפומבי את מוסוליני כבוגד ואמרה כי במהלך שנותיו במילאנו, הוא קיבל שוחד מהממשל הצרפתי, בתמורה לקמפיין פוליטי לתמיכה במעורבותה של איטליה במלחמה לצד צרפת.
בסופו של דבר, היא נכלאה בבית חולים פסיכיאטרי ולאחר מכן הועברה לאי ליד ונציה בו נפטרה בשנת 1937. סיבת המוות נרשמה כדימום מוחי.

==גורלו של בניטו אלבינו==
בניטו אלבינו נחטף על ידי סוכני הממשלה ונאמר לו שאמו מתה. והוא אומץ כיתום בגיל 15 על ידי קצין משטרה. בתחילה התחנך במכללה ולאחר מכן התגייס לצי המלכותי האיטלקי ונשאר תמיד תחת פיקוח צמוד של הממשלה הפשיסטית. הוא התמיד בקביעתו שבניטו מוסוליני הוא אביו ובסופו של דבר נכלא ונרצח ב-26 באוגוסט 1942.

==הסרט על חייה==
בשנת 2009 החלה הקרנתו של הסרט האיטלקי "לנצח" ("Vincere"), בבימוי של מרקו בלוקיו, שגם כתב את התסריט, ומספר את סיפורה של אידה דאלסר.

==לקריאה נוספת==
* דניס מק-סמית, מוסוליני, הוצאת ספרית אופקים עם עובד, 2004.
* דן לחמן, [http://www.e-mago.co.il/Editor/history-341.htm מוסוליני - הרהורים על דיקטטור, חלק א'], אימגו 2005.

==הערות שוליים==

 
קטגוריה:אישים באיטליה בתקופת הפשיזם
קטגוריה:משפחת מוסוליני
קטגוריה:ילידות 1880
קטגוריה:נפטרות ב-1937
נפילד יוניברסל

נפילד יוניברסל (באנגלית: Nuffield Universal) היא סדרת טרקטורים בתצורות: 4 גלגלים ותלת אופן שיוצרה על ידי "החטיבה החקלאית מוריס מוטורס", חברת-בת של יצרנית הרכב הבריטית Morris Motors בין השנים 1948 – 1967 בבריטניה.

==דגמים==
* "M3" – בתצורה תלת-אופן – 3 גלגלים.
* "M4" – בתצורה 4 גלגלים.
* "P4" – בדגם הורכב מנוע דיזל מתוצרת "Perkins Engines" .
* "3DL" – יוצר בין השנים 1952–1961, בדגם הורכב מנוע 3 צילינדרים, 2.55 ליטר (דגם שיועד לייצוא).
* "4DM" – יוצר בין השנים 1952–1961, בדגם הורכב מנוע 4 צילינדרים, 3.4 ליטר המפיק 48 כ"ס.
* "Universal 3" – יוצר משנת 1957.
* "Universal 4" – יוצר משנת 1959.
* "Nuffield: 3/42" – יוצר בין השנים 1964–1961, בדגם הורכב מנוע 3 צילינדרים, 2.8 ליטר.
* "Nuffield: 3/45".
* "Nuffield: 4/60" – יוצר בין השנים 1961–1964, בדגם הורכב מנוע 4 צילינדרים, 3.8 ליטר.
* "Nuffield: M4 TVO".
* "Nuffield: 4/65".

===סדרה 10===
* יוצרה בין השנים 1964–1967.
* דגם "10/42" – בדגם הורכב מנוע דיזל 2.8 ליטר המפיק 42 כ"ס.
* דגם "10/60" – בדגם הורכב מנוע דיזל 3.8 ליטר המפיק 60 כ"ס.

== תמונות ==
<gallery mode="packed" heights="100">
קובץ:Nuffield 465.jpg | "נפילד יוניברסל" דגם "465"
קובץ:Nuffield Universal M4.JPG | "נפילד יוניברסל"
קובץ:Nuffield 460.jpg | "נפילד יוניברסל" דגם "460", שנת 1962
קובץ:1962 Nuffield 460 (14842448694).jpg | "נפילד יוניברסל" דגם "460", שנת 1962
קובץ:Nuffield 60.JPG | "נפילד יוניברסל" דגם "60"
קובץ:Bautz-Nuffield Universal 3 (1961, 35 PS).jpg | "נפילד יוניברסל 3", שנת 1961
קובץ:Bammental - Kerweumzug 2016 - Nuffield Universal Three - 2016-08-21 12-23-51.jpg | "נפילד יוניברסל 3"
</gallery>

<gallery mode="packed" heights="160">
קובץ:Nuffield M4 Universal tractor at Baytrees Garden Centre - Flickr - mick - Lumix.jpg | "נפילד יוניברסל" בתצורה תלת-אופן
</gallery>

==קישורים חיצוניים==

* 
* 
* 
* 

==הערות שוליים==

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1948
קטגוריה:כלי רכב בריטיים
קטגוריה:כלי רכב תלת-אופן
נפילד יוניברסל
דוד חיים - ההצגה

דוד חיים - ההצגה הוא סרט טלוויזיוני והדי וי די השלישי של דוד חיים.

== תקציר העלילה ==
דוד חיים, בובו, פנצ'ר, פופיק וכל החברים על במה אחת בהצגה קסומה ומופלאה.

== השחקנים והדמויות ==

* חיים אוסדון - דוד חיים
* ליאור דטאוקר - בובו
* ליאור פאוקר - פנצ'ר
* דרור טייכנר - פופיק

== השירים בסרט ==

# שיר פתיחה
# בוקר טוב
# פנצ'ר ופופיק
# בסופר של דוד חיים
# נחום הארנב
# כפר הבובואים
# יופי של צלילים
# אחיות תאומות
# בובו
# סבבי בבי
# כל החיות מיוחדות
# היום יש לי יום הולדת

==קישורים חיצוניים==
* [https://www.youtube.com/watch?v=T_a52ktWfLc ההצגה ביוטיוב]

קטגוריה:סדרות ערוץ הופ!
קטגוריה:סרטי טלוויזיה ישראליים
קטגוריה:סרטים ישראליים
קטגוריה:סרטי ילדים ישראליים
קטגוריה:דוד חיים
טייטוס אוניל

תדיאוס מייקל בולארד סניור (באנגלית: .Thaddeus Michael Bullard Sr; נולד ב-29 באפריל 1977) הידוע יותר בשם הבמה שלו, טייטוס אוניל הוא מתאבק אמריקאי, המופיע בארגון ההיאבקות WWE, בתוכנית הדגל Raw. בולארד שיחק פוטבול מכללות עבור אוניברסיטת פלורידה ולאחר מכן שיחק בליגת ה-AFL. הקריירה שלו כמתאבק מקצועי החלה בעונה השנייה של התוכנית NXT, כשהוא גם השתתף בעונה החמישית שלה. אוניל הוא פעם אחת אלוף הזוגות של ה-WWE כחלק מהפריים טיים פליירס עם דארן יאנג ופעם אחת והאלוף הראשון שהחזיק באליפות 24/7 של ה-WWE.

==קריירת הפוטבול==

בולארד השיג מלגה אתלטית כדי ללמוד באוניברסיטת פלורידה, שבגיינסוויל, פלורידה, ואף שיחק עבור קבוצת הפוטבול המקומית משנת 1997 עד לשנת 2000. לאחר תקופת הקולג', בולארד שיחק בליגת ה-AFL משנת 2003 עד לשנת 2007 במספר קבוצות כמו יוטה בלייז, טמפה ביי סטורם, לאס וגאס גלדיאטורס וקרולינה קוברס.

==חיים אישיים==

לבולארד יש שני ילדים, האחד בשם תדיאוס ג'וניור והאחר בשם טייטוס.

==אליפויות והישגים==

* הישגים בארגון ההיאבקות Florida Championship Wrestling - FCW
** אליפות הזוגות של FCW (פעם אחת) <small> - עם דמיאן סנדאו</small>

* הישגים במגזין ההיאבקות Pro Wrestling Illustrated - PWI
** PWI דירג אותו במקום ה-82 מתוך 500 המתאבקים הטובים ביותר לשנת 2013

* הישגים במגזין רולינג סטון
** המתאבק שהכי מגיע לו פוש (2015) <small> - כחלק מהפריים טיים פליירס</small>

* הישגים בארגון ההיאבקות World Wrestling Entertainment - WWE
** אליפות הזוגות של ה-WWE (פעם אחת) <small> - עם דארן יאנג</small>
** אליפות 24/7 של ה-WWE (פעם אחת, האלוף הראשון)
** פרסי סוף השנה של WWE (פעם אחת)
*** הרגע המצחיק של השנה (2018) <small> - המעידה במהלך קרב הרויאל ראמבל בן 50 המשתתפים באירוע הרויאל ראמבל הגדול ביותר</small>
** חבר היכל התהילה (2020) - <small>פרס הלוחם</small>

* הישגים במגזין ההיאבקות Wrestling Observer Newsletter - WON
** הפיוד הגרוע של השנה (2016) <small> - נגד דארן יאנג</small>

==קישורים חיצוניים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:אמריקאים שנולדו ב-1977